काठमाडौं । नेपाल पत्रकार महासँघ मोरङको हलमा सातौं म्यूजिक खवर म्यूजिक अवार्डको पत्रकार सम्मेलन गरि उत्कृष्ट पाँचको मनोनयन सार्बजनिक गरिएको छ ।
विराटनगरमा आगामी असोज १३ गते सम्पन्न हुने उक्त अवार्डको मनोनयन कार्यक्रम विराटनगरमा हामी युवा संस्थाले व्यवस्थापन गरेको हो । सह आयोजकको भूमिकामा रहेको हामी युवा संस्थाले विराटनगरमा अवार्ड सम्पन्न गर्ने संस्थाकी उपाध्यक्ष जीना जंग कार्कीले बताइन् । उनले विराटनगर जस्तो इतिहास बोकेको नगरीमा पहिलो पटक अवार्ड हुन लागेकोमा खुसी व्यक्त गर्दै उनले सातौं म्यूजिक खबर म्यूजिक अवार्ड भन्य रुपमा सम्पन्न गर्ने बताइन् ।
कार्यक्रममा अवार्डका निर्देशक शान्तिप्रियले अवार्डको इतिहाँस्को बारेमा प्रष्ट पारेका थिए । सदस्यसचिव सन्तोष श्रेष्ठ, सल्लाहकार सुमन दाहाल, पत्रकार महासंघ मोरङका अध्यक्ष लगायतलृ अवार्डका बारेमा बोलेका थिए ।
त्यस्तै अवार्डका अध्यक्ष सुमन बैरागीले अवार्डको बारेमा प्रष्ट पार्दै सह आयोजक हामी युवालाई महत्वपूर्ण जिम्मेवारी सुम्पिएको बताएका थिए । कार्यक्रममा हामी युवाकी अनुमया बास्तोलाले संचालन गरेकी थिइन् ।
नेपाली गीतसंगीतको इतिहासमा म्यूजिक खबर डटकमले आयोजना गर्दै आएको म्यूजिक खबर म्यूजिक अवार्डको सातौं संस्करणसम्म आइपुग्दा एउटा उचाइ कायम गरेको अवगत गराउन चाहन्छौं । विगत ६ वर्षसम्म राजधानीमा रहेर आयोजना गरिएको यस अवार्डले यस वर्षबाट आन्तरिक रुपमा सांस्कृतिक पर्यटनलाई प्रबद्र्धन गर्दै गीतसंगीतको क्षेत्रलाई एकआपसमा आदानप्रदान गर्नका लागि विराटनगरलाई रोजेको छ । प्रदेश नं १ बाट सुरु भएको यो यात्राले प्रदेश नं ७ सम्म अवार्डको आयोजना गरी आगामी वर्षहरुमा पनि आन्तरिक रुपमा सांस्कृतिक पर्यटनलाई प्रबद्र्धन गर्ने लक्ष्य लिएको छ । सुदूर पूर्वको लोक संस्कृति र सूदूरपश्चिमको लोक संस्कृति वा मुलुकका अन्य भूभागको कलासंस्कृतिलाई एकै ठाउँमा राखेर यो अवार्ड आयोजना गरिएको हो । राष्ट्रियस्तरमा आयोजना गरिँदै आइएको यस अवार्डले यस क्षेत्रमा पक्कै पनि विवादरहित र निष्पक्ष रुपमा अवार्ड सम्पन्न गर्दै यहाँको मौलिक कलासंस्कृतिसँग हातेमालो गर्नेछ भन्ने विश्वास लिएका छौं । विराटनगर एउटा इतिहास बोकेको नगरी हो, प्रदेश नं १ को राजधानीका रुपमा यस क्षेत्रबाट सातौं म्यूजिक खबर म्यूजिक अवार्ड सम्पन्न गर्न पाउनु आफैंमा महत्वपूर्ण अर्थ राख्दछ भन्ने जानकारी गराउन चाहन्छौं । अवार्डमा प्रदेश नं १ लाई विशेष प्राथमिकतामा राखिनेछ भने लाइफटाइम अचिभमेन्ट, दशकका अवार्ड, बाल प्रतिभा प्रोत्साहन सम्मान, संगीत पत्रकारिता सम्मान लगायतका विभिन्न सम्मानहरु पनि अवार्डमा समावेश गरिनेछ । साथै विराटनगरमा हुन गइरहेको यस अवार्डमा राष्ट्रियस्तरका कलाकारहरुको सांगीतिक प्रस्तुतिसमेत रहनेछ । स्तरीय एवं मौलिक संगीतको धार नेपाली गीतसंगीतको आधार भन्ने मूल नाराका साथ आगामी असोज १३ गते विराटनगरमा अवार्ड सम्पन्न हुनेछ । विराटनगरमा रहेको हामी यूवा संस्थाले सहआयोजकको रुपमा रही अवार्डलाई सम्पन्न गर्न लागेको जानकारी गराउँदछौं ।